[{"text_idx": "#000000", "text": "Advice and information for key life moments"}, {"text_idx": "#000001", "text": "We're here to support your business, from start-up to sale"}, {"text_idx": "#000002", "text": "Gweithwyr Asiantaeth a\u2019r hawl i gael gwybod am swyddi gwag"}, {"text_idx": "#000003", "text": "Mae gan weithwyr asiantaeth hawl, o\u2019u diwrnod cyntaf, i gael gwybod am swyddi gwag, i\u2019r un graddau yn union a\u0302\u2019r rheiny sy\u2019n gweithio\u2019n uniongyrchol i\u2019r cyflogwr/llogwr yn unol a\u0302 Rheoliad 13 Rheoliadau Gweithwyr Asiantaeth 2010 (AWR)."}, {"text_idx": "#000004", "text": "Ond a yw\u2019r hawl yma i gael gwybod am swyddi gwag hefyd yn rhoi\u2019r hawl iddynt ymgeisio a chael eu hystyried am y swyddi dan sylw?"}, {"text_idx": "#000006", "text": "Roedd Mr Kocur yn weithiwr asiantaeth a oedd wedi ei aseinio i weithio, mewn modd hyblyg, i\u2019r Post Brenhinol yn unig gan Angard Staffing Solutions Ltd. Hysbysebodd y Post Brenhinol swyddi parhaol ar eu hysbysfwrdd, ond nid oedd Mr Kocur yn gymwys i ymgeisio amdanynt am ei fod yn weithiwr asiantaeth."}, {"text_idx": "#000008", "text": "Honnodd y byddai dehongliad fwy cul yn gwneud Rheoliad 13, mewn gwirionedd, yn ddiwerth. Honnodd y byddai hyn yn mynd yn erbyn egwyddorion gwrth-wahaniaethu\u2019r Gyfarwyddeb, sy\u2019n hybu cydraddoldeb rhwng gweithwyr asiantaeth dros dro a gweithwyr uniongyrchol o ran amodau cyflogaeth."}, {"text_idx": "#000009", "text": "Anghytunodd y Llys Ape\u0302l. Wrth gynnal dyfarniad y Tribiwnlys Ape\u0302l Cyflogaeth, daethant i\u2019r casgliad nad oes dim yng ngeiriad yr AWR, y Gyfarwyddeb, na\u2019r deunydd sy\u2019n ymwneud a\u0302 hwy sy\u2019n awgrymu unrhyw beth mwy na\u2019r hawl i gael gwybod am swyddi gwag yn unig."}, {"text_idx": "#000010", "text": "O dan Reoliad 13 yr AWR: \u2018Yn ystod aseiniad, mae gan weithiwr asiantaeth yr hawl i gael gwybod gan y llogwr, am unrhyw swyddi gwag perthnasol sydd gan y llogwr er mwyn rhoi yr un cyfle i\u2019r gweithiwr asiantaeth a gweithiwr cyffelyb i ddod o hyd i waith llawn amser gyda\u2019r llogwr.\u2019"}, {"text_idx": "#000011", "text": "Rhoddodd y Gyfarwyddeb y cyfle i aelod wladwriaethau gynnwys darpariaeth mwy hael o fewn eu deddfwriaethau domestig pe byddent yn dymuno gwneud hynny. Ond, dewisodd y DU beidio a\u0302 gwneud hynny, ac o ganlyniad, doedd dim o fewn geiriad Rheoliad 13 a awgrymai y dylid gwneud unrhyw beth mwy na\u2019i ddehongli\u2019n llythrennol."}, {"text_idx": "#000013", "text": "Mae\u2019r darpariaethau gwrth-wahaniaethu o fewn y Gyfarwyddeb yn tanlinellu fod angen cydraddoldeb o ran amodau gwaith sylfaenol yn unig (megis oriau gwaith, amser ychwanegol, egwyl, gwyliau a tha\u0302l). Roed y geiriad yn fwriadol gyfyngedig o ran ei sgo\u0302p, ac nid oedd y sgo\u0302p dan sylw\u2019n mynd mor bell a\u0302 chynnwys y ffordd y mae\u2019r broses benodi flaenorol yn gweithio."}, {"text_idx": "#000014", "text": "Bydd cyflogwyr sy\u2019n defnyddio gweithwyr asiantaeth yn croesawu penderfyniad y Llys Ape\u0302l. Bydd yn rhoi hyder iddynt na fyddant yn torri Rheoliad 13 yr AWR wrth beidio a\u0302 gwneud dim mwy na rhoi gwybod i weithwyr asiantaeth (drwy gyfrwng cyhoeddiad cyffredinol neu hysbyseb yn y man gwaith) am swydd wag. Mae\u2019n bosib y bydd y gweithiwr asiantaeth yn cwestiynu pa fudd yw rhoi gwybodaeth am y swydd wag un unig, ond gellir dadlau y byddai unigolyn yn elwa o gael rhagrybudd o ran asesu eu haddasrwydd ar gyfer y swydd pe byddai\u2019r cyflogwr yn penderfynu hysbysebu\u2019n allanol."}, {"text_idx": "#000015", "text": "Elfen bositif arall o safbwynt y cyflogwr yw y bydd rhyddid ganddynt o hyd i ffafrio ymgeiswyr mewnol. Mae hyn yn arfer cyffredin ac yn opsiwn dymunol yn enwedig wrth ddileu swyddi neu sefyllfaoedd eraill. Canfuwyd na ellid gwahaniaethu rhwng achosion yn ymwneud a\u0302 dileu swyddi; amhriodol yn wir fyddai dehongli Rheoliad 13 mewn modd a fyddai\u2019n gosod gweithwyr asiantaeth, i bob pwrpas, ochr yn ochr a\u0302\u2019r gweithwyr parhaol rheiny sy\u2019n ceisio cael eu adleoli."}, {"text_idx": "#000016", "text": "Mae dyfarniad y Llys Ape\u0302l yn achos Kocur yn chwalu unrhyw syniad fod gweithwyr asiantaeth yn gyfartal a\u0302 gweithwyr parhaol ym mhob ffordd. Mae\u2019n rhaid i gyflogwyr barhau i sicrhau fod parch cyfartal yn cael ei roi i weithwyr asiantaeth a\u2019r rheiny y maent yn eu cyflogi\u2019n uniongyrchol o ran eu gwaith sylfaenol a\u2019u hamodau cyflogaeth. Ond nid yw hyn yn golygu fod yn rhaid ystyried ceisiadau gan weithwyr asiantaeth am swyddi gwag a hysbysebir yn fewnol. Rhoi gwybod am y swydd wag yn unig yw dyletswydd y cyflogwr."}, {"text_idx": "#000019", "text": "Human Resources from Eagle HR"}]